سناتور بایډن: افغانستان باید بیا هیڅکله د القایدی پناه ځای نه شی
د امریکا د کانگرس یو با نفوذه سناتور د افغانستان او پاکستان په وړاندی د امریکا په رسمي پالیسۍ کې د بنیادي بدلون غږ کړی دی.
جو بایډن چی د سنا د بهرنیو چارو د کمیټی ریس هم دی، پرون د مشرانو جرگی د خارجی روابطو په شورا کی په وینا کی دا خبره کړیده. ده وویل افغانستان باید بیا هیڅکله د القایدی پناه ځای نه شی، ځکه چی د ده خبره افراطیان به خپله ټوله توجو پاکستان ته واوړی. سناتور بایډن همدغه راز خبردارئ ورکړ چی که امریکا په افغانستان کی ناکامه شوه نو د ناټو ناکامی به ډیره لیری نه وی. ښاغلی بایدن وویل ددغه اتلاف دپاره اوس د دی ښه وخت او فرصت دی چی خپله پوره وسه وکړی، ځکه که په افغانستان کی مات شو نو ښایی چی ناټو هم په همدی حال پاتی نه شی. جو بایډن د خپل دیموکرات گوند ملگری سناتور جان کیری او د جمهوری غوښتونکی سناتور چک هیگل سره تازه افغانستان، پاکستان، هند او ترکیی ته د سفر نه راستون شویدی. ټاکل شویده چی دا دری واړه سناتوران نن په واشنگټن کی خبری کانفرانس ته د خپلو سفرونو په باره کی وغږیږی. په وژل شوو کسانو کې یو افسر، د هغه دوه زامن او دوه خوریینه چې ټول پولیسو وو، شامل دي. دا پیښه د خوست ولایت په صبري اولسوالۍ کې شوی ده. چارواکو د برید پړه په طالب وسله والو اچولی ده. په دغه هیواد کې د دوه کالو رادیخوا تاو تریخوالي زور اخستی او په دوه زره اوه کال کې یوازی دری زره کسان وژل شوي دي.